Държавен вестник, бр. 43, 2011 г., стр. 29

БРОЙ  43	
Д Ъ Р Ж А В Е Н  В Е С Т Н И К 	
СТР.  29  
потреблението на енергия от възобновяеми 
източници и финансово насърчаване на про­
екти чрез специализирани кредитни линии, 
средства от европейски фондове и програми 
и други източници. 
o Създаване на благоприятни условия за 
развитие на пазара за електрически пътни 
превозни средства, включително захранвани 
и от ВЕИ, както и на системи за съхранение 
на енергия.
o Ускоряване работата по осъществяване на 
съвместни проекти за оползотворяване същест­
вуващия воден енергиен потенциал в страната.
4. Повишаване на енергийната ефективност
o Разработване и приемане на Национална 
стратегия по енергийна ефективност на Репуб­
лика България до 2020 г. с акцент върху сти­
мулиране на мерки за енергийна ефективност 
в жилищния сектор, обществените сгради, 
транспорта и индустрията.
o Промени в Закона за енергийната ефектив­
ност (ЗEE), свързани с транспониране изисква­
нията на Директива 2010/31/ЕС за енергийните 
характеристики на сградите, насърчаване на 
пазара за енергийни услуги и ускорено въвеж­
дане на пазарни механизми за стимулиране на 
енергийната ефективност.
o Разработване на втори Национален план 
за действие по енергийна ефективност, чиято 
цел е да детайлизира изискванията към кон­
кретните секторни програми и да формулира 
приоритетните мерки по енергийна ефективност 
за периода 2011 – 2014 г. 
o Разработване до края на 2011 г. и прие­
мане на Програма за ускорена газификация на 
Република България, с изпълнението на която 
се очаква значително спестяване на първична 
енергия. 
o Финансово насърчаване на мерки за 
енергийна ефективност чрез схемите на Фонд 
„Енергийна ефективност“, специализирани кре­
дитни линии, средства от европейски фондове и 
програми и създаване на допълнителни схеми 
и инструменти, включително за изпълнение 
на Националната програма за обновяване на 
жилищните сгради в Република България. 
5. Изграждане на конкурентен енергиен 
пазар като път за постигане на приоритетите 
за конкуренто­способност, енергийна сигурност 
и устойчиво развитие
o Изменение и допълнение на Закона за 
енергетиката и подзаконовите нормативни 
актове за въвеждане изискванията на Третия 
либерализационен пакет с цел създаване на 
ефективен енергиен пазар, прозрачност на 
държавните енергийни дружества, съчетани със 
засилена защита на правата на потребителите. 
o Разработване до края на 2011 г. и приемане 
на Програма за ускорено пазарно развитие на 
електроенергетиката. 
o Създаване на електроенергийна борса. 
o Укрепване на професионалния капацитет 
и независимостта на регулаторния орган в 
енергетиката. 
o Защита на правата на потребителите. 
6. Подобряване използването на местни 
енергийни ресурси
o Разработване до края на 2011 г. и прие­
мане на Програма за ефективно използване 
на местните енергийни ресурси, включително 
отчитане на възможностите за устойчиво и 
екологосъобразно ползване и управление на 
почвите при опазване на екологичните им 
функции и предотвратяване на тяхното увреж­
дане, както и възстановяване на вече увредени 
почви и ограничаване и/или намаляване на 
уврежданията до безрискови нива за околната 
среда и човешкото здраве. 
o Актуализиране на законовата база с оглед 
гарантиране единно управление на подземните 
богатства. 
o Стандартизиране на процедурите и доку­
ментите по предоставяне на права за търсене, 
проучване и добив на подземни богатства, в 
т.ч. за стимулиране разработването на нови 
газови находища в страната. 
7. Алтернативи на доставките на природен газ
Рисковете пред сигурността могат да бъдат 
управлявани чрез разнообразяване на енергий­
ните ресурси по техните видове, източници, 
доставчици и маршрути при отчитане на регио­
налните и световните тенденции на енергийните 
пазари. Така разглеждана, диверсификацията 
на енергийните доставки ще подпомогне съз­
даването на конкуренция между основните 
енергийни доставчици и ще стабилизира цените 
на първичните енергоресурси. 
Необходим елемент от комплекса мерки за 
дългосрочно гарантиране сигурността на достав­
ките за страната, а също така и като механизъм, 
който ще допринесе за по-гъвкави реакции при 
кризисни ситуации, ще бъде изграждането на 
терминали за внос на втечнен и компресиран 
природен газ, чрез които да се осъществяват 
алтернативните газови доставки за страната, 
както и на липсващата инфраструктура – меж­
дусистемни връзки със съседни страни.
Чрез достъпа до алтернативни източници и 
маршрути за внос ще се създадат възможности 
за постигане на по-конкурентни условия при 
вноса на природен газ от страни, добиващи 
природен газ, като страните от Каспийския 
регион и Мала Азия, както и от Алжир, Египет, 
Либия, Катар, Оман, ОАЕ, Нигерия и др. 
Чрез проектите за междусистемни връзки 
ще се подобри сигурността на газовите достав­
ки за България и ще се избегнат негативните 
ефекти за националната икономика от потен­
циални кризи, свързани с пълно или частично 
прекъсване на доставките от единствения за 
момента източник.